Attaccos de London del 7 de julio 2005

Le 7 de julio 2005 a 8:50 A.M., un serie de quatro explosiones feriva le systema metropolitan de London. Le bombardamentos veniva solmente un die post que London succedeva a esser seligite como hospite del Jocos Olympic de 2012. On crede que le explosiones esseva deliberate, e esseva le resultato de un attacco terrorista, forsan similar al attaccos in Madrid le 11 de martio 2004.

Le attaccos causava le immediate evacuation de plure stationes tubic, e anque le total clausura del London Underground. Stratas proxime del afficite stationes esseva claudite, severmente impediente le traffico automobile. Trainos al stationes londonese Euston, Paddington e King's Cross terminava extra le citate.

Le 7 de julio 2005, explosiones esseva reportate in varie stationes tubic del London Underground in London central, specialmente Aldgate (a 8:49 tempore local (07:49 UTC), in le hora del plus grande frequentia), Edgware Road, King's Cross St Pancras, Old Street, e Russell Square.

Le stationes non ha le mesme linea (Russell Square e King's Cross es adjacente a Piccadilly Line, Old Street es in le Northern Line, e le alteres es in le Circle Line). Reportos preliminar suggereva que un spica electric esseva le causa, ma le compania electric, National Grid, ha dicite que illes non detegeva alicun problemas con su rete.

Un explosion in le bus inter Tavistock Square e Russell Square esseva confirmate a 9:47 AM tempore local.

 Ubi PerditasKing's Cross e Russell Square21Bus in Tavistock Square13Aldgate e Liverpool Street7Edgware Road7Location non relevate3Moriva de su feritos in le hospital1 Total 52

Plus de 700 feritos esseva reportate, e 52 perditas esseva confirmate. Hospitales esseva ponite in alerta, le feritos essente portate a St Mary's Hospital in Paddington. Del perditas, solmente 5 ha essite identificate.

 Causas 
CNN speculava que le natura del explosiones suggereva un attacco per un gruppo como Al Qaeda, o un gruppo que oppone le G8.

Le bombardamentos veni un die post le annuncio que London esserea le hospite del Jocos Olympic de 2012, ma non es credite de esser le causa del attaccos.

 Media 
Vodafone reportava que su rete de telephono cellular attingeva le maxime capacitate a circa 10 AM in le die del incidente, e que illes esseva fortiate a initiar proceduras de emergentia pro avantiar le telephonatas.

Le BBC recipeva plus que 1 milliardo (1'000'000'000) de visitas a su sito web ille die.

 Reclamo de responsibilitate 
Un gruppo que se appella 'Al-Qaeda in Europa' ha facite iste proclamation:
In le nomine de Deo, le venial, le pietose, sia pace pro le sol allegre non-impedite luctator, Propheta Muhammad, sia con ille le pace de Deo.<p>Paises del islam e nationes arabe: Jubila, pro que es tempore de facer vindication contra le Zionista Britannic governamento cruciate in retaliation pro le massacros que Britannia face in Iraq e Afghanistan. Le mujahideen heroic ha facite un benedicte raid in London. Britannia nunc arde con pavor, terror, e panico in su quartieros septentrional, meridional, oriental, e occidental.<p>Nos ha sovente prevenite le governamento e gente Britannic. Nos ha complite nostre promissa e ha executate nostre benedicte raid in Britannia post que nostre mujahideen faceva determinate vigorose effortios per un longe tempore pro assecurar le successo del raid.<p>Nos continua a prevenir le governamentos de Danmark e Italia e tote le governamentos cruciate que illos essera punite in le mesme maniera si illos non retrahe su milites de Iraq e Afghanistan. Le qui preveni sia excusate.<p>Deo dice: "Vos qui crede: si vos adjutara Allah, ille vos adjutara, e plantara firmemente vostre pedes."

Le parola usate in le littera, ghazw, ha essite usate historicamente pro significar un attacco contra le inimicos del mundo Islamic. Le parola suggere que tal attaccos sia considerate meritose.

 Retaliation 
Post le bombardamento, il habeva un serie de attaccos contra moscheas europee. Incendios contra moscheas esseva notate in London, Telford, Leeds, Bristol, Bradford, e Birkenhead.

Tamben, in Nottingham, sex personas attaccava e occideva un viro de 48 annos de Pakistan, in un caso que le policia credeva de esser un attacco con motivationes racial.

 Ligamines externe 
 BBC articulo - in anglese
 Sky News articulo  - in anglese
 CNN articulo  - in anglese
 Guardian articulo - in anglese

Categoria:Terrorismo